[{"text_idx": "#000003", "text": "Tri phrosiect bwyd cynaliadwy arloesol i dderbyn cyllid"}, {"text_idx": "#000004", "text": "Mae prosiect i droi bwyd sydd dros ben yn brydau parod, astudiaeth sy\u2019n archwilio sut y gallai ffermydd fertigol sy\u2019n defnyddio amgylcheddau amaethyddol rheoledig adfer cynhyrchu bwyd yn lleol, a phrosiect i dyfu ffrwythau a llysiau drwy o\u0302l-osod technoleg aeroponig mewn adeiladau segur, oll wedi cael cyllid dichonoldeb o her cynhyrchu bwyd cynaliadwy gwerth \u00a32.1 miliwn."}, {"text_idx": "#000006", "text": "Wedi\u2019u dewis o fwy nag ugain o geisiadau am gyllid, mae\u2019r tri chais llwyddiannus i gyd wedi derbyn contract dichonoldeb pedwar mis o hyd at \u00a350,000 y prosiect. Ar ddiwedd y pedwar mis, bydd y prosiectau yn cael eu hasesu a bydd y rhai mwyaf addawol yn derbyn arian ychwanegol i beilota a phrofi brototeipiau."}, {"text_idx": "#000008", "text": "Dwedodd y Cynghorydd Julie Sangani, yr Aelod Cabinet dros Iechyd y Cyhoedd a Chydraddoldeb Julie Sangani\u201cMae\u2019r rhan fwyaf o\u2019r bwydydd rydyn ni\u2019n ei fwyta yn diweddu ar ein platiau ar ddiwedd cadwyni cyflenwi hir, cymhleth, byd-eang, gan ddod a\u0302 chostau amgylcheddol uchel a photensial o wynebu tarfu yn sgil digwyddiadau byd-eang, gan arwain at brisiau uwch i ddefnyddwyr."}, {"text_idx": "#000009", "text": "\u201cMae\u2019r prosiectau sy\u2019n derbyn cyllid yng ngham un yr Her Fwyd yn cyflwyno rhai atebion posibl diddorol iawn a allai helpu i sicrhau\u2019r cyflenwad o fwyd cynaliadwy, cost isel a bwyd wedi\u2019i dyfu\u2019n lleol sy\u2019n allweddol i oresgyn heriau newid yn yr hinsawdd, colli bioamrywiaeth a salwch sy\u2019n gysylltiedig a\u0302 deiet, pob un ohonynt yn effeithio\u2019n drwm ar y lleiaf cefnog mewn cymdeithas.\u201d"}, {"text_idx": "#000012", "text": "\u201cRydym bellach yn gobeithio gweld yr arloesi yma yn tyfu ar raddfa a\u2019n cadwyni cyflenwi lleol yn ffynnu, yn bennaf gan fod difrifoldeb posibl yr her fwyd ehangach yn dod yn fwy ac yn fwy amlwg, o fis i fis, ledled y byd. Mae pob un o\u2019r tair gwobr yma yn dangos ymrwymiad ein Rhanbarth i ddod o hyd i atebion cynaliadwy a all ysgogi ein hymdrechion wrth lunio dyfodol gwell i bobl de-ddwyrain Cymru.\u201d"}, {"text_idx": "#000014", "text": "I gael rhagor o wybodaeth, cliciwch yma neu cysylltwch a\u0302 ni yn: CCRChallengeFund@cardiff.ac.uk"}]